[{"text_idx": "#000000", "text": "La 1an de aprilo aperis la kvara c\u0302i-jara numero de la sendependa internacia gazeto La Ondo de Esperanto. Post la preskau\u0306 centpag\u0302a marta Ondo, dedic\u0302ita al interlingvistiko kaj esperantologio, la aprila Ondo denove enhavas c\u0302iujn kutimajn sekciojn kaj rubrikojn."}, {"text_idx": "#000001", "text": "En la Zamenhofa mortomonato aprilo la redakcia gasto estas Przemys\u0142aw Wierzbowski, prezidanto de la Esperanto-Societo en la naskig\u0302urbo de Doktoro Esperanto. Li respondas al demandoj de Pawe\u0142 Fischer-Kotowski, vicredaktoro de La Ondo. La ampleksan intervjuon garnas kelkaj internaj fotoj kaj la kovropag\u0302a foto kun la plej nova ZEO en Bjalistoko giganta surdoma bildo en la strato Broniewskiego."}, {"text_idx": "#000002", "text": "La primovada sekcio Eventoj enjavas artikolojn, interalie, pri la konsento de la prezidento de Finnlando esti la Alta Protektanto de la 104a UK, pri la preparado de la rekorde amasa 55a BET en Litovio, pri okazintaj kaj okazontaj kongresoj kaj renkontig\u0302oj, pri la kompletigo de la Akademio de Esperanto kaj pri aliaj temoj movadaj."}, {"text_idx": "#000004", "text": "En la sekcio Arkivo estas publikigitaj la listo de la Esperantaj jubileoj kaj memordatoj en aprilo 2019 kaj artikolo de Halina Gorecka kaj Aleksander Korj\u0302enkov pri unu el la aprilaj jubileuloj, Raymond Schwartz, naskig\u0302inta antau\u0306 125 jaroj."}, {"text_idx": "#000005", "text": "La c\u0302efa teksto en la aprila kultursekcio estas la tradicia, jam la 28a statistika revuo de Aleksander Korj\u0302enkov pri la Esperanta libroproduktado en la pasinta (2018a) jaro kun pluraj tabeloj kaj komentoj; enestas ankau\u0306 recenzoj, artikoloj kaj bibliografioj, kiuj prezentas la novaj\u0302ojn en niaj libra kaj gazeta merkatoj."}, {"text_idx": "#000006", "text": "La rubriko Mozaiko proponas legi s\u0302ercojn pri la temo \u201cPri c\u0302ielo kaj tero\u201d kaj la popularan rubrikon de Istva\u0301n Ertl \u201cSpritaj splitoj kaj preskeraroj\u201d."}, {"text_idx": "#000007", "text": "Kelkaj tekstoj el la aprila eldono de La Ondo estos iom post iom publikigitaj en la novaj\u0302retejo La Balta Ondo, sed la tutan numeron povas legi nur la abonantoj de c\u0302i tiu gazeto."}, {"text_idx": "#000008", "text": "La Ondo de Esperanto estas eldonata c\u0302iumonate en Kaliningrado (Ruslando) lau\u0306 la normoj \u201cpdf\u201d kaj \u201cePub\u201d. G\u0302i estas abonebla c\u0302e niaj landaj perantoj, UEA-konto, kaj per la internacia pagosistemo PayPal c\u0302e La abonprezo restas la sama jam la trian sinsekvan jaron: nur 15 eu\u0306roj. Novaj abonantoj ricevos donace la abonon por 2018, inkluzive de la ampleksa literatura suplemento Orienta almanako."}, {"text_idx": "#000009", "text": "La 78-pag\u0302a februara eldono de La Ondo de Esperanto estas libere els\u0302utebla en nia elektronika biblioteko c\u0302e "}, {"text_idx": "#000014", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000015", "text": "Demonstraj versioj de \u201cLa Ondo\u201d"}]